text:
Av tekniskum ávum verða vinnukundar ikki við í sjálvvirkandi hópstovningini av NemID. Í mai/juni fáa vinnukundar møguleika fyri at fáa Starvsfólka NemID. Inntil starvsfólk fáa sítt Starvsfólka NemID, brúka tey verandi atgongd, júst sum nú.
Hava starvsfólk í dag atgongd til bæði privat og vinnu í somu netbanka-atgongd, so hava tey, eisini frameftir atgongd við sínum privata NemID.
Hava starvsfólk í dag eina atgongd til privat og eina aðra atgongd til vinnu, hendir hetta:
Peningastovnurin setur seg í samband við virkið, fyri at fáa neyðugu skjølini undirskrivaði. Tá skjølini eru undirskrivaði og latin peningastovninum, útflýggjar peningastovnurin starvsfólkunum hvør sítt Starvsfólka NemID.
Peningastovnarnir byrja at stovna Starvsfólka NemID í mai/juni 2015.


c: text/html

text:
Hegn og garðar í seyðaghøgum standi 14. mai
Sumbiar kommuna vil minna tey á, sum hava hegnskyldu, at allir bøgarðar í Sumbiar kommunu skulu vera í seyðahøgum standi í seinasta lagi tann 14. mai 2017.
Sumbiar kommuna
Fundarfrásøgn frá bygdaráðsfundinum 20. apríl 2017
Fundarfrásøgn frá bygdaráðsfundinum 20. apríl er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Skráin til bygdarráðsfundin 20. apríl 2017.
Hesi mál verða viðgjørd á bygdarráðsfundi, tórsdagin tann, 20. apríl 2017. kl. 19.00.
Sumbiar Kommuna
Bygdarráðsfundur framskundaður
Bygdarráðsfundur sum skuldi verða 24. apríl er framskundaður til 20. apríl 2017 kl. 19:00.
Sumbiar Kommuna
Fundarfrásøgn frá bygdaráðsfundinum 15. mars 2017
Fundarfrásøgn frá bygdaráðsfundinum 15. mars er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Fundarfrásøgn frá bygdaráðsfundinum 13. februar 2017
Fundarfrásøgn frá bygdaráðsfundinum 13. februar er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna

robotstxt: allowed

filter: keep


text:
Skrivað hevur Flugan á vegginum » 29 okt 2014, 11:51
Um tú ert á HBO, so kann eg eisini viðmæla Game of Thrones, um tú ikki longu hevur verið gjøgnum hana. Eg mátti kanna, hvat alt rokilsið um seriuna var um, og nú kann eg bara siga, at eg havi sæð allar 4 sesongirnar, og gleði meg til næstu sæson. Annars er sovrit fantasi vanliga ikki nakað fyri meg, men Game of Thrones fangar meg hóast alt. Allarhelst eru tað persónslýsingarnar, sum fanga.
Nú vit eru á HBO, so kann eg eisini viðmæla The Affair, ein nýggj seria, og enn eru bara tríggir partar. Bygd upp á ein stuttligan máta, har sama handling verður sæð gjøgnum eyguni fyrst hjá manninum og síðani kvinnuni. Her sæst, at tey síggja støðuna ógvuliga ymiskt.


text:
Við høvuðsdyrnar
Til ber at parkera í 1 tíma við parkeringsøkið við høvuðsdyrnar.
Ert tú sjúklingur, og væntar at verða longri á Landssjúkrahúsinum, ber til at fáa veitt eitt serstakt loyvi til longri parkering, við at venda tær til Leiðbeiningina í forhøllini.
Tú skalt tá upplýsa nummarplátu á tínum bili, og leggja loyvi tú fært útflýggja á eitt sjónligt stað í bilinum.
Um tú skalt taka blóðroynd
Skalt tú taka blóðroynd, skalt tu møta í bláa bygninginum yvirav høvuðsinngongdini, hinumegin J.C.Svabosgøtu.
Har er óavmarka parkering.
Um tú ert blóðgevi
Skalt tú geva blóð, ber til at parkera á serstøkum P-øki til blóðgevar frammanfyri Landssjúkrahúsið móti sjónum, har inngongdin til Rannsóknarstovuna er.
Har er óavmarka parkering fyri blóðgevar. Onnur eiga ikki seta bilin frá sær á hesum P-økinum.


text:
Í komandi viku verður møguligt at uppliva Føroyar á ein øðrvísi hátt. Á torginum í SMS verður møguligt at royna nýggjastu tøknina innan Virtual Reality - ella tykisheim.
Við serstøkum brillum ber til at ferðast inn í ein heim, ið gevur eina kenslu av, at tú í veruleikanum ert á staðnum, tú sært.
Tað er Khora VR, ein av heimsins fremstu fyritøkum innan tøknina, sum kemur at hava framsýningina. Á tiltakinum Tykisheimur, verður møguligt at uppliva Føroyar í 360 stigum í báti, tyrlu ella við at síga í bjørgunum.
Tykisheimur verður á torginum í SMS frá 18.-23. juli og er ókeypis.


text:
- Hetta er bara vanligt viðlíkahald. Dýpast má av og á, tí tað fyllist upp, verður sagt av havnarskrivstovuni í Havn.
Í løtuni liggur sandbáturin Tinganes innast inni móti gomlu pakkhúsunum á Skálatrøð í Havn og dýpir. Hetta er við sonevndu Lágu-kaj, har eldri skip, millum annað Westard Ho og Norðlýsið, plaga at liggja.
Tað sær eitt sindur ógvusligt út, samstundis sum fyrireikingarnar til ólavsøkuna fara fram í sama umráði. Stórt telt verður sett upp á Skálatrøð, har ein stórur partur av virkseminum hjá Tórshavnar Ítróttarráð fer at vera.


text:
Nú lønarsamráðingar aftur eru á arbeiðsmarknaðinum, heita Sosialistisk Ung á samgonguna um at bakka tíðina aftur, har arbeiðarafeløgini høvdu sterkari verkfalsvápn at taka upp.
- Undanfarna samgonga trekti tenninar úr fakfeløgunum, tá hon longdi freistina at boða frá verkfalli úr 24 tímum upp í 48tímar. Hetta tekur fullkomiliga megina úr sterkasta amboðnum, sum fakfeløgini eiga, tí at arbeiðsgevarin fær tíð til at fyrireika seg til verkfallið – og tá stendur arbeiðarin uttan nakra ávirkan, tá arbeiðið loksins verður niðurlagt, siga Sosialistisk Ung í yvirlýsing.
- Í løtuni finnast sáttmálar á arbeiðsmarknaðinum, sum ikki eru dagførdir í fleiri ár. Hetta líkist ongum, og tað er ein beinleiðis avleiðing av, at avleiðingarnar eru so lítlar, tá krøv um betri rættindi ikki verða møtt!
- Tað einasta rætta í verandi støðu er hetta: At sitandi samgonga styttir freistina at boða frá verkfalli, so at hon aftur er 24 tímar.
Áheitanin frá unga baklandinum hjá Javnaðarflokkinum, sum nú situr við valdið, er sostatt púra greitt: Gev verkafólkunum betri amboð – stytt freistina av boða frá verkfalli.


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Friday, November 30, 2012
Boykotta Ísrael???
Tuesday, November 27, 2012
Gudloysi, kvinnan og sjálvsvirði?
Troytt/ur av at hoyra gudloysingar og religiónskritikkarir útpensla kristna samfelagið, sum eina serstaka samfelags zonu fyri diskriminering, sexuellar skandalir, kynsligan ágang og møguligari neyðtøku?
Ein rættur hugburður vildi ivaleyst havt við sær, at slík bøllmennir sum síggja kvinnuna sum eitt vrøvlhøvd og sextól, ivaleyst eru at finna og trívast allastaðni.
Dømi niðanfyri er mær vitandi ein ateist, Rebecca Watson, sum tordi at stíga fram og siga frá sínari egnu ringu uppliving millum ateistar og harvið staðfesta, at omanfyri nevnda mytan, er minst líka og kanska meiri verulig í tí gudleysa samfelagnum.
Ein slíkur skal sjálvandi ansa sær! Tað at Rebacca yvirhøvur dittaði sær, at verða opin og sjálvkritisk í ateistiskum høpið, hevði við sær at sjálvur høvuðspresturin Richard Dawkins, má seta kvinnuna og hennara so kallaða grenj uppá pláss.
Ella soleiðis upplivdi Rebecca Watson tað í hvussu er (hvør eri so eg ella onkur annar at tala ímóti):
When I first got involved with the skeptics, I thought I had found my people—a community that enjoyed educating the public about science and critical thinking. The sense of belonging I felt was akin, I imagine, to what other people feel at church. (I wouldn’t exactly know—like most skeptics, I’m an atheist.) I felt we were doing important work: making a better, more rational world and protecting people from being taken advantage of. At conventions, skeptic speakers and the audience were mostly male, but I figured that was something we could balance out with a bit of hard work and good PR.
Then women started telling me stories about sexism at skeptic events, experiences that made them uncomfortable enough to never return. At first, I wasn’t able to fully understand their feelings as I had never had a problem existing in male-dominated spaces. But after a few years of blogging, podcasting, and speaking at skeptics’ conferences, I began to get emails from strangers who detailed their sexual fantasies about me. I was occasionally grabbed and groped without consent at events. And then I made the grave
Tuesday, November 20, 2012
Hví er Kristindómurin einasta rætta religiónin?
Hvussu vita vit, at kristindómurin er tann einasta rætta religiónin framum 1000 tals aðrar religiónir?
Svarið er merkiliga einfalt. Vit taka kristindómin framum alt annað, tí vit eru fødd og uppvaksin í Føroyum. Ja, tað er faktiskt so simpult. Og tá geografisk tilvild er tann avgerandi faktorurin fyri, hvussu tú hevur funnið tann rætta gudin framum 1000 tals aðrar, so er argumentið onki frægari enn blind nationalisma, sum sigur: “Mítt land er betri enn títt, tí eg eri føddur og uppvaksin her!”
Sama tá eg havi verið í holt við limum innan Hare Krishna og eftirfylgjarum av Sikhara religiónini. Ikki er óvanligt at hinduar hava eina skurðmynd av Jesusi ella Mariu Moy saman við avguda samlingini.
Hetta upphevjar tí sjálvsagt virði í heilagu bókunum í teimum Abrahamsku religiónunum og av somu grund, vildu mong hildi fast við, at trúvirði fellur í teimum báðum fyrru.
Monday, November 19, 2012
Nýggja Testamentið: Keldan við flest handritum
Wednesday, November 14, 2012
Fríða okkum frá Dawkins
Sjálvandi, Dawkins vil verða við, at ateistar eins og aðrir minniluta bólkar, eru offur fyri mannamuni og at ateistar, tíðskil, fyri at standa hesum kúgandi religiøsu kreftunum ímóti, mugu stíga fram og koma út úr skápinum.
Tó so tykist motivi hjá Dawkins og hansara eftirfylgjarum, ikki vera grunda á tørvinum av frælsi og útfríðan, men heldur tørvinum eftir at kúga! Tildømis, tørvinum at fríða børn teirra kristnu undan religiøsu ávírkan foreldranna, opinbart fyri at draga hesi undir møguligu framtíðar ateistisku indoktrinering statsins.
Løgið sum hesir eru veruleikafjarðir og týdningur av orðum og hugtøkum soleiðis verður endavendur.
http://www.guardian.co.uk/commentisfree/2007/oct/01/deliverusfromdawkins
Kristin hjúnabond, har bara eitt út av 500 skiljast
Eru hjúnabond hjá kristnum tryggari enn hjá ikki-kristnum? Tað skuldi ein trúð, men so er ikki! Hagtøl, serstakliga í USA vísa, at hjúnabond har bæði játta seg kristin kunnu sorlast eins væl og tey hjúnabond har gudstrúgv og religión ongan leiklut spæla.
Ein kundi tí sjálvsagt víst á, at trúgv á Gud og Kristindómur, ongan stórvegis týdning hevur fyri trúðskap og tolsemi millum pør í einum lívlongum forholdið.
Sigast skal at vanlukka kann raka kristnu hjúnabondini eins og øll onnur. Annar makin kann tildømis venda trúgv ella trúskapinum bakið. Kortini so er hendan niðurstøða tó heldur forvrongla og ein gevur sær ikki gætur um nágreiniligu, grundleggjandi detaljurnar. So sum, at Kristindómur ikki neyðturvilliga er av eiti, ella byggir á trúgv fedranna, ella samkomu heitið. Við øðrum orðum, setningurin 'hjúnabond hjá kristnum' má definerast! Tildømis, er talan í ávísum førum, um navnkristin (við øðrum orðum, kristin av eiti, ella traditións kristin)? Ella kristin sum ikki lesa ella praktisera teirra trúgv og tess meðinreglur?
Kristindómur sum sæst í læru Jesusar og Paulusar, er ein lærisveina religión, har í lívstílur og lív eru grunda á læru Jesusar og Skriftirnar. Hetta er slett ikki galdandi í mongum hjúnabondum, har bæði siga seg vera kristin, og spurningurin er tíðskil, um vit í hesum føri, uttan víðari kunnu sipa til hjúnabond í kristnum høpið, uttan nágreiniligari frágreiðing.
Um Bíblian praktist sæð er partur av einum hjúnabandið, er skriftbrotið niðanfyri galdandi og eitt lívsmál, eisini gjøgnum torførar umstøður:
Maðurin geri konuni skyldu sína, somuleiðis eisini konan manninum! Konan ræður ikki yvir sínum egna likami, men maðurin; somuleiðis ræður heldur ikki maðurin yvir sínum egna likami men konan (1 Korint 7: 3-4)
Ein áhugaverd kanning vísir, at bara eitt út av fimmhundra hjúnabondum, har Bíblian veruliga er partur av familjulívinum sindrast:
Divorce rate hovers at 50%.http://www.preachitteachit.org/uploads/tx_wecsermons/1798s_Divorce_and_remarriage.doc_copy_1.pdf
No difference in divorce rate between Christians and NonChristians.
Let me show you what that looks like.
STAND for graphic illustration’
Left = Christians who get a divorce
Right=Christians who made it.
By the way, surveys show that in homes where the Bible is read, only one out of every 500
marriages end in divorce.
Villeiðingin um Dawkins
Thursday, November 1, 2012
Peter Maiden vitjar í Føroyum
Altjóða OM leiðarin Peter Maiden verður í Føroyum komandi dagarnar. Ein og hvør sum hevur áhuga í heims trúboðan, og hvat fer fram innan trúboðan og kristna heimsamfelagnum ídag, átti at komi. Her verður ómetaliga nógv á skránnið og ómetaliga nógv upplýsing.


text:
Í dag var konsert við Tórshavnar kamarkóri í Gøtu kirkju. Konsertirnar hjá Tórshavnar kamarkóri eru altíð verdar at lurta eftir. Bernhardur Wilkinson dugir ótrúliga væl at fáa óskúlað fólk (ikki at blanda við óroynd fólk) at syngja, sum vóru tey skúlað. Hann hevði sum onki fingið ein motor við einum sylindara at ljóða sum ein mototur við fýra sylindarum, og tað er kanska júst tað, hann ger.
Á konsertini sang Tórshavnar kamarkór nógv góð løg eftir nógv góð tónaskøld. Eg eri ikki tann rætti at ummæla eina kórkonsert. Eg skilji ofta ikki tað abstrakta, sum tónleikur er, men mær dámar væl upplivingina, ið eg fái, tá ið eg lurti eftir væl framførdum tónleiki.
Eitt verk, ið varð sungið, var nýskrivað. Verkið hevði Leif Hansen skrivað. Lagið var til yrkingina “árringar og æðrar” eftir Carl Jóhan Jensen. Yrkingin er ein sonetta, og stendur hon í savninum Tímar og rek frá 1997. Savnið varð tilnevnt norðurlendsku bókmentavirðislønina fyri fagrar bókmentir.
Yrkingin er soleiðis:
árringar og æðrar
har var ein hjørtur nær. bláur og kløkk
litbrigdi frá. úr reyðum í grønt. eitt træ
sum er opið innan stendur berligt á glæ
inn í flatan. ein mastur ið søkk
við ringum av ljósárstungum boðum. døkk
sum eitt ófullroynt flog er hon eitt fræ
ið strálar frá sær mismunir. eitt svað
av hvítum í bláum tá ið djórið støkk
og reisti upp æðrar. endurgloymd sløg
ið svíða um grót. vatn ið sker í ljóð
miðvirk og nær sum suðið eftir bløð
ið spretta eins og ljós í gleri. hold
av søgum. kanska einki. kanska blóð
ið dregur saman munin á tíð og mold.
Carl Jóhan Jensen
OMR


text:
Klaksvíkar Fysioterapi bjóðar bólka venjing til fólk við Parkinson
Klaksvíkar Fysioterapi bjóðar venjingar til fólk við Parkinson, har vit fyrsta hava viðtalu og test.
Venjingarnar verður síðani grundaðar á viðtaluna og støði hjá tí einstaka.
Venjingin er í bólkum við uml. 5-7 luttakarum:
- venjing í maskinum
- venjingar á máttum/gólvinum
- Elastikkir
- bóltar o.a.
Fokus verður á at venja styrki, javnmeting (koordinatión), rørslur og treysti.
Vit fylgja gjølla við gongdini hjá einstaka luttakaranum og gera javnan ”standard testir”, so venjingin hóskar til tørvin hjá tí einstaka.
Venjingarnar verða hjá Íðka sum er í Klaksvíkar Svimjihøll, týsdag og hósdag kl. 13-14.
Meira kunning og tilmelding á telefon 457110 / 259944 gerandisdagar millum kl. 8-16.
Klaksvíkar Fysioterapi


text:
Vága Floghavn søkir eftir stjóra
Vága Floghavn søkir eftir stjóra
Vága Floghavn søkir eftir stjóra við góðum samstarvsevnum at standa á odda fyri framhaldandi menning av felagnum. Stjórin í Vága Floghavn hevur beinleiðis tilvísing til nevndina og hevur tískil stóra ávirkan á, hvussu bygnaður og rakstur í felagnum verða skipað. Stjórin skal, saman við nevnd og starvsfólkum, tryggja góðu gongdina hjá Vága Floghavn.
Um Vága Floghavn
Tað eru gott og væl 10 ár síðani, at flogvøllurin varð yvirtikin frá dønum, og Vága Floghavn varð stovnað - at eiga og reka flogvøllin. Hóast eina lítla afturgongd, tá fíggjarkreppan rakti í 2009 og 2010, so hevur ein støðugur vøkstur verið í virkseminum á flogvøllinum hesi 10 árini. Ferðafólkatalið fór fyri fyrstu ferð uppum 300.000 ferðandi í oktober 2017 - og við ársenda var ferðafólkatalið 341.388.
Seinastu árini er vøllurin longdur úr 1250 m til 1799 m, og nýggj farstøð er bygd. Vága Floghavn avgjørdi í 2016 at fara undir at víðka um parkerings¬økið, og í oktober 2017 var parkeringsøkið liðugt. Talið á parkeringsplássum er økt úr 350 til 850 parkeringspláss. Á vári 2018 verða lonir gjørdar á parkeringsplássinum, soleiðis at viðskiftafólk kunnu ganga turr til og frá farstøðini. Ætlanin er, at lonirnar skulu vera lidnar í juni 2018.
Umsóknarfreistin er 1. februar 2018.
Les alla starvslýsingina her.


text:
Tilfarið til lærugreinina er skipað eftir floksstigi og øki sambært námsætlanini. Tú kanst velja floksstig og øki ovast til vinstru.
Á síðuni eru eisini slóðir til temasíður, útgávuheimar, tíðindi, tiltøk, aðrar heimasíður o.a.
Í Gamla testamenti lesa vit um Móses, sum var lóggevi, profetur og leiðari ísraelsfólks.
Umframt til heimlig...
Myndir, ímyndir og søgur úr Nýggja testamenti hava í øldir kveikt listafólk, og nøkur av heimsins størstu list...
Bókin er væl egnað at læra næmingar um myndir. Síðurnar eru í tveimum, so lættliga sæst, hvussu skjótt myndin ...


text: Her er so úrslitalistin frá svimjistevnuni í Leirvík í gjár, leygardagin hin 17. november 2012, sum svimjifelagið Reysti skipaði fyri. Samlaða støðan gjørdist at vertsfelagið vann nógv flest heiðursmerki – 23 gull, 10 silvur og 12 bronsu til Reysti – meðan Ægir vann næstflest (6, 5, 1) og HS triðflest (5, 9, 9). Heiðursmerkjabýtið millum svimjarar má eg koma aftur til; men heilt skjótt sagt vóru gullvinnararnir Súsanna T. Justinussen, Jónas Hansen, Jana Thomsen, Hanna Lervig, Petur Pauli á Høvdanum og Rókur Trygvasón úr Reysti, Sólva Á. Sigurðsson og Signhild Joensen úr Ægir, Bartal Eidesgaard og Eyðrið Mortensen úr Havnar Svimjifelag, umframt stafettirnar hjá Reysti.


text:
Føroyskar klukkur: slagbýtið, ársbroytingar og býtið í tíð og rúmd
Færøske løbebiller (Coleoptera: Carabidae): artsammensætning, årsvariationer og arternes segregering i tid og rum
BS-uppgáva í lívfrøði, juni 2000, Náttúruvísindadeildin
Skrivað hava: Jóhannes Danielsen og Janus Hansen
Innanhýsis vegleiðari: Arne Nørrevang
Uttanhýsis vegleiðarar: Sven-Axel Bengtson og Dorete Bloch
Samandráttur
Samlaðar vórðu tilsamans 3035 klukkur av Carabidae familjuni. Hesar vóru samlaðar á 4 ymiskum støðum í Havnardali í tíðarskeiðnum 1980 til 1987, í dalinum til fjallatoppin. Tilasaman vóru 12 sløg funnin: 4 sløg, sum tað var nógv av, 3 sum vóru vanlig og 5 sløg sum komu fyri færri enn 24 ferðir. Hesi 5 sløgini vórðu ikki gjøllari viðgjørd i kanningini. Tað var týðiligur munur í livihátti hjá teimum ymisku sløgunum. Millum annað, var nógv mest av Nebria rufescens at finna á fjallatoppinum, meðan Loricera pilicornis einans var longri niðri. Munur í aktiviteti frá ári til ár vóru hjá øllum klukkum. Hesin munur var týðiligast hjá Nebria slektini, har tað okkurtur ári vóru fleiri ferðir so nógv til av Nebria rufescens og Nebria salina sum av hinum sløgunum. Tá vit kannaðu munir í aktiviteti fyri tær ymisku árstíðirnar, funnu vit at øll tey 7 vanligastu sløgini vóru mest aktiv um summmarið. Tvey sløg vórðu funnin allar árstíðir, 1 slag varð einans funnið um várið og summarið, meðan 4 sløg vórðu at finna vár, summar og heyst. Eisini varð kannað hvussu tey 7 kannaðu sløgini býttu seg á teimum 4 kannaðu støðunum.Øll 7 sløgini sær vórðu samanborðin vin hini seksi. Her sást, at 6 pør fordeildu seg heilt eins yvir øll støðini. Fýr av pørunum eru rættiliga ymisk til støddarí. Vit rokna tí ikki við tí stóru kappingini ímillum hesi sløgini. Hini bæði pørini hava frávik, sum kundu roknast at vera orsøk til lítla kappin ímillum tey.


text:
Røða á Vestanstevnu
mentan16-07-2017 - 12:10 - Jóanis Nielsen
Kitty May Ellefsen helt midnáttarrøðuna á Vestanstevnu í Miðvági í gjárkvøldið:
Góðu miðvingar og vestanstevnugestir
Tað er mær ein stórur heiður at siga nøkur orð til midnáttarsamkonuna í kvøld í Miðvági. Sjálv eri eg uppvaksin í Miðvági – í Dals heimanfyri – sum vit kallaðu tað. Og havi eg sostatt traðka mínar barna og ungdómsskógvar her. Foreldrini hjá mær Emmy og Jens Eli og beiggi mín Sonnfinn búgv enn her í bygdini so eg komi javnan til Miðvágs.
Miðvágur er ein vøkur bygd. Ja, í mínum hugaheimi tann vakrasta av øllum. Eg vaks upp her í 70 inum og havi sostatt fingið um endan á gamla samfelagnum. Eitt samfelag uttan barnagarðar, internet, teldu, sjónvarp ella fartelefon. Hetta var áðrenn forbrúkssamfelagið tók dik á seg. Áðrenn materialisman við øllum sínum stórveldi tók yvirhond. Brøkurnar vóru bøttar og eitt tyggigummi vardi í fleiri dagar. Sum allar aðrar mammur í bygdini so gekk mamma á seymiskeið hjá jobba Fridu so øll klæðini vóru heimaseymað.
Sjálvt um vit høvdu handil so var stórt sæð allur matur veiddur og síðani hag- greiddur við hús. Grind og spik, frikadellur, flak, havhestur, hara, lundi, blóðpylsa, seyðakjøt og eplir úr veltuni. Ein maður sum ikki var innløgumaður var eingin rættur maður og ein kona sum ikki dugi at seyma rullipylsur og gera frikadellur var eingin kona. Í nútímans øko samfelagnum høvdu vit verið skurd sum ein topmoderna familja, sum veruliga livdi tann burðardygga lívstílin. Og vit høvdu óivað fingið eina medalju. Men soleiðis var lívstílurin hjá øllum, sum eg kendi í 70 inum.
Fyrstu árini í Miðvági var heimurin lítil. Heimurin var bara heimanfyri og heimanfyri strekti seg niðan á rygg til Hassa bónda eftir mjólk, inn til Alfred og Gretu at spæla við Siggu og oman á Tormansbakka. Men sum amerikumenn so gløggliga taka til “Less is more”. Less is more tí heimanfyri var alt sum eini smágentu hevði tørv á. Her var sandurin, nokk av børnum at spæla við. Her var Tormansjákup sum altíð var góður í ráðum og sum gav sær stundir at greiða okkum frá hvussu tað var at sigla úti í stóru verð.
Eg plagi at fortelja fyri mínum børnum um mítt fyrsta forelskilsi, sum var ógvuliga loyndarfult. Her var einki sms, messanger, tvitter, facebook ella email so tað var ikki so líka til, at samskifta í loyndum, sum tað er í dag. Men ráð vóru fyri tí. Ein steinur í bønum niðanfyri húsinum hjá abba var mítt messanger. Undir steinin løgdu vit brøv, sóljur og summardáar. Tað var altíð spennandi, at sníkja seg niðan til steinin, at hyggja um nakað var undir.
Áðrenn eg fór í skúla tordi eg ikki oman í Kirkjar tí eg helt at kirkjafólk vóru ørlig. Seinni fann eg útav at kirkjafólk eru stuttligt og tað var so sanniliga altíð stuttligt at hoyggja á Trøðni tá Mórshannus var í hoyna. Mórshannus hoyggjaði á Trøðni yvirav okkara. Har var lív í flokkinum hjá Mórshannus og tey vóru so nógv og tey róptu so hart. Eg hoyri enn røddina á Mórshannus tá hann rópti á Jóannes. “Jóannes step tað av h... til tú klensar hoyggi”.
Sjálvt um miðvágs bygd var lítil so vóru nógvir sub-kulturar her. Ímeðan vit heimanfyri vóru meira stív í tí, meira smæðin, alvorlig og vandaðu okkum um orðini áðrenn vit lótu munnin upp. So var kultururin nakað øðrvísi við Kirkjar. Har var meira spanskt, franskt ella italienskt yvir kirkjarfólki. Tey vóru sum tey vóru og tey løgdu ikki so nógv í hvat onnur hildu ella søgdu. Tey kundu brúka seg, bannað hart og flenna at sær sjálvum og øðrum. Soleiðis vóru kulturarnir eisini serstakir uppí húsið ella norðanfyri.
Skúlin lá eisini niðri á Tormansbakka. So tað var eitt hana gleiv at renn oman í skúlan. Eg havi lisið á fleiri skúlum og universitetum og eg má siga at Miðvágs skúli stóð einki aftanfyri nakran annan lærustovn. Eg minnist meg bara at hava havt góðar lærarar her. Eg má nevna Hildur, sum lærdi okkum heimstaðarlæru, lærdi okkum um bygdirnar í Føroyum og um hvussu vit hava skyldu at ansa eftir náttúruni. Mariannu sum lærdi okkum allar sálmarnar hjá Mikkjal á Ryggi uttanat (eg dugi teir enn). Herleif, Hans, Árna og Árna. Ein góður skúli sum legði góðan botn í børnini og sum gjørdi at vit sum komu frá Miðvágs skúla ongantíð hava staðið aftanfyri nakran annan.
Miðvágur er ein vøkur bygd og eg havi altíð verið stolt av at verið úr Miðvági. Eg var ómetaliga stolt av MB tá eg var barn og ung. MB var í velmaktini, við Sámal á Vágalið (Samal var okkara Ronaldo), Mikkjal, Paula, Eirikur og co. og hvør minnist ikki MB sangin “Frá MB kom boð nú skuldi verða knallið. Øll bygdin seg gleddi at fara heim í ballið – syng bumm bummbilum. Sjálvt omma hin rodna tað gamla læsar farið sær maggjaði fjesi dróð kjólan uppá læri”. Tað var stuttligt og man kundi sagt at nú er alt bara minnir.
Men tað er tað jú ikki. Tí enn er gott og trygt í Miðvági. Vakrasta sjónin ein kann hugsa sær er frá Tormansbakka og yvir á Koltur eitt summarkvøld. Hetta er ein sjón sum ikki bara vit kunnu nýta gott av. Men ein sjón sum okkara forfedrar í nógv, nógv Harrans ár hava notið við gleði. Eitt ættarlið fer, og annað kemur, men Koltur stendur í sama lag og hyggur inná Miðvág. Soleiðis er tað satt, sum Prætikarin segði á sinnið. Vit kunnu tosað um gamlar og nýggjar dagar men fakta er, at “Einki er nýtt undir sólini”. Vit menniskju eru tey somu, sum vit vóru fyri fleiri 100.000 árum síðani. Granskingin vísir at okkara dna stórt sæð er tað sama sum tað var fyri 200.000 árum síðani.
Og sjálvt um vit eru ríkari enn nakrantíð og ongantíð áður hava havt so stórt forbrúk sum í dag. So vísir gransking á fremstu universitetum í USA, at vælstandur og yvirflóð av virðum ikki gera, at vit trívast ella kenna okkum eydnusom.
Granskingin á økinum sigur at fyri at trívast so hava vit menniskju tørv á tí sama sum menniskju høvdu tørv á fyri 100 ella 1000 árum síðani. Tá vit eru mett, og í okkara parti av heiminum er trupulleikin, sum oftast tann viðvendi -vit eta ov nógv, so havi vit menniskju brúk fyri, at røra okkum. Vit eru ikki skapt til at sita still. Tí er ein grundleggjandi fortreyt fyri at trívast likamliga og sálarliga at vit brúka kroppin sum vit hava fingið.
Eitt annað sum hevur stóran týdning fyri at vit menniskju trívast eru góð sambond við okkara medmenniskju. At elska næsta tín sum sjálvan teg er ein eydnubolli uttan líka. Granskingin vísir, at um tú hevur onkran at ringja til við tínum sorgum klokkan 4 um morgunin so livir tú 8 ár longur enn um tú ongan góðan hevur at ringja til. Vit menniskju eru ikki skapt at liva einsamøll. Vit eru skapt til at liva tætt saman. Vit eru floksdjór, sum ikki kunnu mennast og blóma í einsemi. Einsemi er ein stórur trupulleiki í fleiri av londunum rundan um okkum. Kanningar vísa, at tað serliga eru gomul fólk og einligir menn sum liva í einsemi. Lat hendan trupulleika ikki sníkja seg inn á okkum.
Mikkjal á Ryggi sigur tað so gott í einum av sínum sálmum
“Um tú vil gleði vinna,
søk ei til hægsta sal,
nei eydnan er at finna har grannar semjast væl,
har kærleikin man ráða,
har blídni er við borð,
har mildar tundur sáa
tey mjúku troystar orð.
Vágoyggin er vøkur øll, sum hon er og her eru óendaliga nógvir møguleikar bæði á vinnuliga og mentanarliga økinum. Tá eg var barn og ung var stórur aktivitetur á keiini. Nógv fólk arbeiddi á Snarfrost og nógvir menn sigldu við skipum sum vóru hoyrandi heima í Miðvági ella Sandavági. Hesin aktivitetur er seinastu árini vorðin burtur. Vinnustruktururin í Føroyum er sum heild broyttur soleiðis, at eindirnar eru vorðnar størri og tað hevur so gingið út yvir eina bygd sum Miðvág. Men nýggjar tíðir skapa eisini nýggjar møguleikar og alivinnan klárar seg nú væl i Vágum. Eisini hava vit flogvøllin og Atlantsflog her so tað er upplagt at nýggja ferðavinnan, sum bara fer at vaksa næstu árini fær sítt pláss hervestri.
Eg síggi fyri mær ein detox depil her í Miðvági har strongd karrierufólk úr øllum heiminum koma fyri at fáa hvíld samstundis sum tey fáa andaliga føði meðan tey ganga í føroysku náttúruni. Í leitanini eftir nøkrum øðrum enn strevi og stríði, hevur hvíld, friður og tað andaliga fingið nýggjar veingir innan ferðavinnuøkið. Nakrir strongdir amerikumenn ganga pílagrímsferð til Santiago de Compostella ella tey ganga til Jerusalem. Onnur flúgva til Keflavíkar frá New York at detoxa. Nútíðarmenniskja hevur funnið útav, at menniskja livir ikki av breyði eina. Tey tráða eftir eini innaru ferð, sum gongur fyri seg úti í Guds fríu náttúru. Menniskju tráða eftir at finna útav, at innanfyri tað uttara finnist eitt innara landslag. Ein sál, sum hevur sín uppruna fyri fleiri, fleiri 1000 árum síðani. Ein sál, sum leingist eftir at finna frið, frælsi, stilli og andleika. Ein sál, sum ynskir at hugsa yvir lívið og sum yvir alt ynskir at liva í friði, kærleika og umsorgan.
Í Miðvági og í fjøllunum í Vágum er besta staðið í heiminum at finna sína sál og sín sálarfrið. Vit eru ongantíð so nær Gudi sum her.
Og óansæð hvat verður og ikki so er einki nýtt undir sólini. Koltur stendur enn og hyggur inn á Miðvág og tað fer Koltur vónandi at gera langt aftaná at vit øll eru farin.
“Smábarnaføtur - í trakaðar gøtur,
so skjótt skifti ættarlið.
Piltur til abba, flytist av stabba
brátt næsti stóð undir lið.
skjótt tíðin her rann, á øllum hon vann,
bert fossurin kvøður í elli
hann stóð jú har - so eldast hvørt par,
meðan sólin sær søkti hav.
Men kvøldið í kvøld eiga vit. Lat okkum fáa sum mest burturúr og vera góð og stolt av okkara heimbygd og hvørjum øðrum.
Við hesum fari eg at ynskja tykkum eitt gott kvøld víðari og Harrans signing.


text:
Í annaðkvøld fara øll, sum vanliga ganga í biograf, at seta seg í myrkrið, um somu tíð sum øll onnur í heiminum, at greina tað graða í gráum, tá Fifty Shades of Grey (Sam Taylor-Johnson 2015) verður sýndur. Fyrst kom bókin og nú filmurin.
Tað er sum við James Bond og Harry Potter. Øll vilja eiga ein part í tí nýggja, sum sæst í heimspressuni, hóast tað kanska bara er av ikonografiska slagnum og neyvan stingur djypri, og helst verður slaktað av teim ummælarum, vit vanliga halda okkum til.
Men universellar søgur eiga vit at sleppa at uppliva á heimligum botni, eisini tær morreyðu. - Censur og andre forebyggende forholdsregler kan ingensinde på ny indføres, sigur, so segði hann, grundlógin.
Hóast hetta, eru fólk sum í álvara boykotta filmsýningarnar, ikki bøkurnar, men bara filmsýningarnar, og heita á tey, ið taka lut í boykottinum, heldur at flyta biografpeningin til eitt kvinnufelag í viðkomandi landi. Eitt gott og eisini hugvekjandi marknaðarátak, ið fær okkum øll at minnast til filmin, sum tey flestu annars høvdu valt frá, tí IMDB gevur hon 3,9 stig av 10 møguligum. So lágan karaketer havi eg ikki sæð áður.
Herfyri tók ein meinagóður politikari alt Filmseftirlitið av, men tó eru lógir, ið banna porno og blasfemi enn í gildi. Hóast vit onkuntíð munnu ivast, so liva vit í einum rættarsamfelagi á øllum føroyskum økjum, í biografi, bókum og á fiskifeltinum.
Mangt er.
Bókin, onkur sigur at tær eru fleiri, líka veit eg, varð metsølubók um allan heim fyri einum ári síðani. Helst finna vit nógvar ólógligar bøkur, um vit eru fýrakantaði og fara inn á almenn bókasøvn við lógarinnar svarta bókstavi í hondini.
Faktum er, at í dag, ein dag undan frumsýningini og tríggjar dagar undan Valentinsdegi, eru fleiri atgongumerki seld í forsølu til filmin Fifty Shades of Grey enn til nakran Hobbafilm, sum higartil hava metið í forsølu. Men tað er einki í mun til áskoðaratøl til Barbaru hjá Nils Malmros, sum varð frumsýndur í Føroyum 28. september 1997. Meðan hann enn var nýggjur, sóu 17.000 fólk filmin bara í Havnar Bio. Verða allar aðrar sýningar, sum hava verið seinni, lagdar afturat, munnu fleiri enn 20.000 fólk hava sæð Barbu á føroyskum lørifti. Annars eru mest sæddu filmar í Havnar Bio Titanic, allir tríggir filmarnir í røðini Ringana Harri, Avatar, Narnia og Hobbafilmarnir. Síðani koma teir ymsu Harry Potter filmarnir, ið ikki hava verið so stórir, sum væntast kundi. Mest sæddi danski filmur seinastu árini var Klovn í 2010. Í heyst kemur ein nýggjur Klovnafilmur. Í so máta eru vit væl við, tá tað snýr seg um breiða globala undirhaldið, sum vanligi havnarborgarin nú eisini kann loysa billett til, ynskir hann ella hon tað.
Annars verður ein spennandi filmur um kynsleiklutir í parlagnum sýndur í næstu viku. Hann er svenskur og kallast Force Majeure og fekk allar týðandi virðislønir í heimlandinum, tá árliga Guldbaggevirðislønin var handað fyri stuttum, og 7,5 á IMDB stiganum. Væl møtt til tann film, tær dámar!


text:
Tænastur
BMS átekur sær at goyma allar bøkur, tíðarrit og fløgur hjá bókaforløgum í tryggum og hóskandi umstøðum í Bókahøllini á Sandvíkahjalla.
BMS virkar fyri at menna føroyska bókasølu og átekur sær at kunna bókhandlar um allar nýggjar bøkur, so skjótt sum til ber – og vanliga sama dag, sum bókin er komin á BMS. Hetta verður m.a. gjørt við at seta seg í samband við bókhandlar og leggja upplýsingar um allar bøkur hjá Forlagnum, ið eru til sølu á BMS, á heimasíðuna hjá BMS. Her skal eisini verða víst til heimasíðu Forlagsins, um nøkur er.
BMS avgreiðir allar bíleggingar so skjótt, sum til ber – vanliga saman dag. BMS krevur inn pening frá skuldarum og ávísur forløgunum tað, ið forløgini eiga á, eftir fastari skipan. BMS hevur dagført yvirlit yvir alla goymslu hjá forløgunum og kann útvega neyv hagtøl fyri goymslu og sølu hvønn ársfjórðing.
BMS átekur sær – umframt bókagoymslu – eisini at gera ymiskar aðrar tænastur fyri forløg, eitt nú senda fríeintøk við postinum, avgreiða ordrar, ið eru ókeypis, pakka leysar bøkur í eskjur og seta á platt, umskipa bøkur av platti á annan o.a. Fyri hesar tænastur krevur BMS ymisk gjøld, ið eru nærri tilskilað í uppískoyti til sáttmála, ið verður gjørdur við okkara viðskiftafólk. Hesi gjøld verða endurskoðað javnan, og BMS hevur skyldu at boða Forlagnum frá broytingum í minsta lagi ein mánað áðrenn broytt gjøld verða sett í gildi.
Kostnaðir
Forløg rinda goymslugjald fyri plattar á goymslu. Plattaleigan verður goldin fyri hvønn mánað og mótroknað gjaldinum, sum forløgið eiga á hjá BMS vegna sølu uttan so, at onnur avtala er gjørd. Íroknað goymslugjaldið er trygging av bókunum fyri framleiðslukostnað.
BMS tekur 10 % av netto søluupphæddini í ómaksløn fyri sølu. Netto søluupphæddin er tað krónutal, ið eftir er, tá ið søluavsláttur keyparans er tikin av fakturaprísinum. Keyparar kunnu vera bókasølur ella skúlar.
Avrokning
BMS rindar forløgum allan pening, tey eiga á, fyrsta í hvørjum mánað. Kreditttíðin er leypandi mánaður + ein mánað. BMS verður heimilað at mótrokna allan pening, ið forløg skylda BMS vegna plattaleigu og aðrar tænastur, ið nevndar eru í § 9. Hevur forlag skuld heldur enn áogn, verður rokning send, og er kreditttíðin leypandi mánaður + 1 mánað. Eftir hetta verður renta roknað av falnari skuld.


text:
Jens Fink-Jensen
Jens Fink-Jensen er føddur 19. desember 1956 í Keypmannahavn, rithøvundur, lýrikari, fotografur og tónasmiður.
Byrjaði sítt rithøvundavirkið innan fagrar bókmentir í 1975 við stuttsøguni Juni 1995. Stuttsøgan stóð at lesa í dagblaðnum ”Information”. Í mai 1976 komu fýra yrkingar ”Hvedekorn” nr. 76/1. 19.10.1981 kom bókin við yrkingarsavninum Verden i et øje. Bókin í óbundnum máli við stuttsøgusavninum Bæsterne kom 5.6.1986. 18.3.1994 kom út barnabókin Jonas og konkylien.
Jens Fink-Jensen er nýmálsligur studentur frá Herlufsholm Kostskole í 1976. Síðani gjørdi hann herðskyldu og næm sær útbúgving í Kongaliga Danska Lívgardanum. Hann gjørdist arkitektur (MAA.,cand.arch.) frá Kunstakademiets Arkitektskole í Keypmannahavn 1986, og tók prógv sum multimediedesignari frá sama staði í 1997.
Sum limur í upprunaliga bólkinum av rithøvundum í 1980-unum, sum savnaðust í bólkin rundan um Hvedekorn blaðstjóran Poul Borum, skipaði Jens Fink-Jensen í 1980 eitt nú saman við rithøvundastarvsfelagnum Michael Strunge, ”NÅ!!80” i Huset, Keypmannahavn.
Jens Fink-Jensen ferðast við multigmedielýrikkshowum - við at lesa upp yrkingar, sýna egin dias og synthesizierkompositiónir á studentaskúlum og festivalum saman við keyboradspælaranum Fredrik Mellqvist og saxofonistiunum Jens Severin.
Jens Fink-Jensen hevur eitt nú gjørt fotoframsýningarnar Sydens Skibe, Bejjing Ansigt, yrkinga/fotoframsýningina OrdBilleder og ljóðdiasshowið Øje på verden – om bøgernes råstof.
Í 1999 kom út yrkingasavnið Nær afstanden, á arabiskum, og var tað Jamal Jumas, sum umsetti til arabiskt. Forlagið Alwah, í Madrid útgav savnið, líka sum nakrar yrkingar herfrá stóðu at lesa í dagblaðnum ”Al-Quds Al-Arabi” (London, 1996) og tíðskriftið ”Nizwa”, Oman í 1999.
Bókaútgávur[rætta | rætta wikitekst]
- Verden i et øje, yrkingasavnið, 1981
- Sorgrejser, yrkingasavnið, 1982
- Dans under galgen, yrkingasavnið, 1983
- Bæsterne, stuttsøgusavnið, 1986
- Nær afstanden, yrkingasavnið, 1988 (udkommet på arabisk 1999)
- Jonas og konkylien, barnabók, 1994 (illustreret af Mads Stage)
- Forvandlingshavet, yrkingasavnið, 1995
- Jonas og himmelteltet, barnabók, 1998 (illustreret af Mads Stage)
- Alt er en åbning, yrkingasavnið, 2002
- Syd for mit hjerte. 100 udvalgte kærlighedsdigte, yrkingasavnið, 2005


text:
Í morgunsendingini í Kringvarpinum tosar Rúni Jákupsson við Lív S. A. Simonsen, M.A. í søgu, um føroyskar kvinnur í Keypmannahavn frá 1900 til 1920. Upplýst verður, at í 1911 búðu 518 føroyingar í Danmark. Av teimum vóru 343 kvinnur. Støðan nógv henni, ið sæst í dag. Í 2008 búðu 7.000 føroyingar í Danmark, og av teimum vóru 4.800 kvinnur. Eldra tíðarskeiðið hevur tó ikki fingið eins stóra umrøðu, sjálvt um flytingin millum ung úr Føroyum longu tá var vorðin partur av samfelagsgongdini.
Uppgávur:
Í samrøðuni verður sagt ”at fara niður”. Hvat merkir tað? Er nøkur líknandi vending, tá farið verður í onnur lond?
Hvørji størv høvdu føroyskar kvinnur herheima, og hvørji størv kundu tær fáa niðri?
Hvønn týdning hevur tað, at kvinnur vera verandi í heimlandinum?


text:
Pál Joensen vann sær fyri løtu síðani enn eitt altjóða heiðursmerki, tá ið hann á World Cup stevnuni í Dubai svam 15:08.90 í 1500 metra frísvimjing, og harvið vann bronsu aftanfyri tjekkiska Jan Micka og ukrainska Mikhailo Romanchuk. Sí úrslitalistan her.
Tað var annars bretski Stephen Milne sum legði harðast út, við ukrainska Sergii Frolov í hølunum, so mikið yvirbevísandi at Pál hevði ringt við at fylgja við. Tjekkiski Jan Micka var eisini uppi í leikinum, umframt ukrainski Romanchuk.
Aftaná 300 metrar tók tjekkin yvir, og førdi á Milne og Romanchuk frammanfyri restini, har Romanchuk hevði fyrimunin av at liggja undir liðini á Micka. Pál lá rættiliga støðugt við øklarnar á Milne, umleið 1 sekund aftanfyri á klokkuni.
Micka koyrdi virkuliga á, og splittaði lítið yvir 1 minutt per 100 metrar, so at eisini Romanchuk so smátt mátti sleppa. Við 700 metrum var tað tí rættiliga greitt Micka fremst, Romanchuk næstfremst og síðani Milne, Frolov og Joensen.
Men so kom Pál so smátt upp í leikin aftur, soleiðis at hann lá á triðjaplássi við 750 metrum. Við 800 metrum var hann 3.88 sekund aftanfyri Romanchuk, og so nakað meira aftanfyri Micka.
Við 900 metrum var javnt millum Romanchuk og Micka, so mikið at Romanchuk akkurát kom framum Micka. Pál var væl í gongd við at fara frá Milne, og Frolov lá so onkunstaðni har ímillum teir báðar, hinumegin Milne.
Romanchuk og Micka koyrdi á við sínari holmgongu, eini 3.9 sekund frammanfyri Pál og restini. Við 1100 metrum var Pál rættiliga greitt á triðja pláss, tó enn við risiko fyri at hinir kundu fáa hann aftur við einum góðum endaspurti. Og støðan var nøkulunda tann sama aftaná 1200 metrar eisini.
Og hetta varð so støðan, bara greiðari og greiðari fyri hvørja longd. Micka og Romanchuk greitt fremst, Pál greitt nr 3 og Frolov og Milne so nakað aftanfyri aftur. Pál fekk faktiskt teir báðar fremstu eitt sindur aftur millum 1300 og 1400 metrar, áðrenn endaspurturin byrjaði. Og sjálvan endaspurtin vann so hesin Jan Micka.
Tíðin 15:08.90 hjá Páli er sjálvsagt enn meira undir A-kravtíðina hjá FINA til Olympisku Leikir í Rio, enn teir 15:13.69 sum hann svam í Doha, týsdagin. Danir hava so aftur ásett sær eina enn harðari OL-kravtíð á 15:07.53, sum Pál er einasti svimjari í ríkisfelagsskapinum ið hevur klárað, frá tá ið hann á HM í Kazan svam 14:58.52


text:
Fyri triðju ferð í ár er grind hildin til í Vestmanna. Higartil í ár hava 4 grindir verið og varð ein grind hildin til í Syðrugøtu.
Vestmannagrindin í dag verður hildin at vera um 100 hval.
myndina eigur Kári Strøm.
Fyrsta grindin Ý ßr var hildin til Ý Vestmanna 9. februar og tß l°gdu 41 hvalir beinini, sum vˇru mettir til 283 skinn. Onnur grindin Ý Vestmanna var 7. aprÝl og tß 58 hvalir l°gdu beinini og sum var mett til 376 skinn.
Trija grindin var hildin til Ý Syrug°tu 28. mai og var uppß 204 hvalir ella tilsamans 1240 skinn.
═ skrivandi l°tu er ˇvist, hvussu nˇgvir grindahvalir hava lagt beinini Ý Vestmanna Ý dag, men liggur hon um 100 hval og rokna verur vi einum mial skinnatali uppß 6-7, so er talan um 600 til 700 skinn.
Upplřst var seinni, at talan var um 75 hval.
Myndina av Vestmanna hevur Kßri Str°m tiki.


text:
6. umfar av GP útsett til í januar
Ætlandi skuldi 6. umfar av Grand Prix kappingini í vegur vera á Oyrarbakka leygardagin 2. december 2017. Men av tí at so nógv er á skránni nú uppundir jól, og nógv av teimum íðkandi eru upptikin aðrastaðni, hava vit gjørt av at flyta hetta umfarið t…
Úrslit frá GP 11-11-2017
Leygardagin var 4. umfar av Grand Prix kappingini hendan veturin hildin á Oyrarbakka, og úrslitini gjørdust: Børn -30 kg.: 1. Kjartan Gray, HJF, 4 stig2. Byrgi Malaki Petersen, HJF, 3 stig3. Hugin Vágfjall, HJF, 2 stig4. Herdis Asbjarnardóttir, SJF…
Petur Sigurð vann silvur í opnum bólki
Í Irish Masters Open kappingini í Dublin luttóku Petur Sigurð og Hjalmar Johannesen í opnum bólki hjá monnum 30-40 ár. Fyrstur var Petur Sigurð á máttuni, har hann vann ein lættan sigur á Andrea bocancea við at kasta hann til IPPON, tá bara ein líti…
Eisini bronsa til Petur Sigurð í -100 kg.
Í vektbólkinum -100 kg í Irish Masters Open kappaðist Petur Sigurð Johannesen.. Fyrsti dysturin hjá honum var sera javnur, men at enda tapti hann, tí hin fekk IPPON fyri eitt kast. Kappingin hjá Petur Sigurð var ein sonevnd “repecharge”, so við at t…


text:
Systir hevði frí í dag, so tá ið vit høvdu etið morgunmat fóru vit sman at svimja. Sama góða veðrið herligt at dusa sær í heitum potti í sólskini. Ein ungur maður var farin í gongd í køkinum hjá IR, so tað var líka gott at sleppa sær á dyr. Tá ið vit høvdu svomið nutu vit ein latte á eini nýggjari café í gøtuni hjá Gudny.
Og eftir tað gekk leiðin oman á sendistovuna á Hallveigarstað. Elspa á sendistovuni vísti okkum runt, bæði í skrivstovunum og í kjallaranum, har ein listaframsýning er (Vegghamar, Bárður, Finnleif, ein mynd hjá Rannvá Mortensen).
Nú spákaðu vit okkum í Hljómskílagarðin, har vit settust at eta matpakka.
Inga Rósa skjeyt upp, at vit fóru í Hallgrímskirkju upp í tornið. Jú vit til gongu, men har var ikki framkomandi fyri fólki, ferðafólk úr øllum heimsin londum trákkaðust eftir at sleppa upp í tornið – bíðirøðin við lyftuna var long. So, nei nei – tað kann mann kanska fara um veturin.
Nú gingu vit í sólini, IR át ís, vit hittu Árna, sum eisin er her í ørindum.


text:
Jørgen Niclasen
Jørgen Niclasen afturvaldur til formann
11. Nov 2017
Á floksleiðslufundi í morgun varð 48 ára gamli Jørgen Niclasen afturvaldur sum formaður Fólkafloksins. Jørgen Niclasen hevur verið formaður síðan 2007, og...
les meir
Munurin í kappingartreytunum er óhugnaligur
10. Nov 2017
Almennu Bústaðir hava munandi betri kappingarfyritreyir enn tað privata. Eyðgunn Samuelsen, landsstýriskvinna finst at privatum, tá hon heldur átti at tryggja javnar kappingarfyritreytir, fyri...
les meir
Landsbankin í Kaupthingsstíli
28. Apr 2017
Kristina Háfoss koyrdi alla nevndina í Fíggingargrunninum til hús, tí tey skaffaðu landskassanum 100 mió kr í vinningsbýti, men sama Háfoss vil einki gera...
les meir
Kringvarpið er farið upp í málið um fiskivinnuna
09. Mar 2017
Heldur enn at lýsa málið og lata føroyingar skilja ymsu áskoðanirnar á ætlanirnar um at skipa fiskivinnuna av nýggjum, so hevur Kringvarpið tikið lógaruppskotið...
les meir
Foreldur fáa 90.000 kr um árið fyri hvørt barnið
06. Mar 2017
Fólkaflokkurin hevur latið Løgtinginum uppskot, so kommunurnar kunnu lata foreldrunum tað sum barnaansingin kostar. Uppskotið verður lagt fram týsdagin. Í viðmerkingunum til...
les meir
Lærarar og námsfrøðingar bara fáa og missa einki
01. Mar 2017
Fakfeløgini yvirtulka og misskilja. Uppskotið gevur bert enn ein møguleika, nevniliga at abeiða eftir 67 ár, tó bara um viðkomandi ynskir tað....
les meir
“Annars haldi eg, at Karthago skal leggjast í oyði”
17. Feb 2017
Soleiðis endaði navnframi Cato gamli allar sínar røður í árunum fyri Kristi føðing, meðan Høgni Hoydal í øllum sínum røðum nevnir uppboðssølu, sum merkir...
les meir
Endurstovna føroysku Veðurstovuna
06. Jan 2017
Landsstýrismaðurin hevur boða frá, at arbeitt verður við at fáa føroyskan veðurstovn. Taki fult undir við at endurstovna Veðurstovuna á Flogvøllinum. ...


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Category Archives: Kapping
Úrslit frá JM/MU 2017
Her er úrslitalistin frá JuniorMeistarastevnuni og Meistarastevnuni fyri Ung 2017, sum Svimjisamband Føroya og Ægir skipaðu fyri í Klaksvíkar Svimjihøll, nú í vikuskiftinum hin 12. til 14. mai. Ein stevna har serliga Ægir skaraði framúr, við Rebekku Trygvadóttir sum mest vinnandi svimjara, … Continue reading
Startlisti til JM/MU 2017
Svimjisamband Føroya og Ægir skipa nú í vikuskiftinum fyri JuniorMeistarastevnuni og Meistarastevnuni fyri Ung 2017, sum er føroyska meistarastevnan fyri okkara aldursbólkar frá junioraldri og niður til tey yngstu.
Met og heiðursmerki á Danish Open 2017
Føroyskir svimjarar luttaka í hesum døgum á Danish Open 2017, og megna har í heilum at svimja seg til finalupláss, umframt at seta met og vinna heiðursmerki. Her niðanfyri lista vit upp føroysk met og heiðursmerki vunnin á Danish Open 2017:
Oyggjaleikalandsliðið í svimjing 2017
Her eru tey 11 sum kláraðu kravtíðirnar til Oyggjaleikir í Gotlandi 2017, sambært ásettu treytum í kravtíðarskipanini. Raðfylgjan er tilvildarlig.
Úrslit og hagtøl frá FM á stuttgeil 2017
Her eru úrslitini frá Føroyameistarastevnuni á stuttgeil 2017, sum var í svimjihøllini í Gundadali 24. til 26. mars 2017. Tilsamans 4 føroysk met og 5 føroysk juniormet vórðu sett á hesi stevnu, og Havnar Svimjifelag vann mest.
Startlisti til FM á stuttgeil 2017
Her er startlistin til Føroyameistarastevnuna á stuttgeil 2017, sum verður í Svimjihøllini í Gundadali nú komandi vikuskifti. Ein stevna sum út yvir at vera FM, eisini er síðsta freist at klára kravtíð til Oyggjaleikir í Gotlandi í summar.


text:
Spurningur viðv. flyting av veiðiloyvum
politikkur20-06-2017 - 14:30 - Jóanis Nielsen
Fyrispurningur eftir Tingskipanini § 52a
Fyrispurningur viðvíkjandi flytingum av veiðiloyvum, settur Høgna Hoydal, landsstýrismanni í fiskivinnumálum (at svara skrivliga eftir TS § 52a)
1.Kann landsstýrismaðurin upplýsa, nær fiskiførini Helena KG 183 – XPSD og Eysturoyingur FD 280 OW 2203 seinast vóru til vinnuligan fiskiskap og høvdu sínar seinastu avreiðingar?
2.Hvussu nógvir fiskidagar eru/vóru knýtt at veiðuloyvunum hjá Helenu og Eysturoyingi árini 2010 – 2017
3.Kann landsstýrismaðurin útvegað eitt yvirlit yvir virksemi (nýtsluna) av veiði- og fiskiloyvum hjá ávikavist Helenu og Eysturoyingi nevnda tíðarskeið.
Veiðiloyvi hjá Helenu, gav felagnum part av eini felagskvotu, avsett av landsstýrismanninumtil bólk 3 í Eystur Grønlandi. Hvussu grundar landsstýrismaðurin, at fiskirættindini latin veiði- loyvinumhjá Helenu verður verða fiskaði av øðrum veiðiloyvum, samstundis sum veiðiloyvi hjá Helenu, verður brúkt av Næraberg til pelagiska vinnu í føroyskum sjóøki.
4.Hvussu mong slík "skuffuloyvi" eru framhaldandi í skipanini innan allar skipabólkar og ber enn til hjá vinnuni sínámillum, at keypa og selja loyvi og rættindi.
Viðmerkingar
Seinastu tíðina er ljós sett á og ivaspurningar reistir, viðvíkjandi umsitingini av okkara fiskivinnuskipan.
Landsstýrismaðurin hevur verið heitasti talsmaður fyri at fáa rættað nakrar av hesum skeivleikum, meðan hann var partur av andstøðuni í Løgtinginum. Men ilt er at fáa eyga á nakrar batar ella rættingar, síðan nýggj samgonga tók við eftir løgtingsvalið. Nú hevur landsstýrismaðurin allar møguleikar at at fremja neyðugar broytingar og hann hevur eisini myndugleikan.
Í staðin fyri skjótast gjørligt at fáa rætta skeivleikar í skipanini, verður alt krútið brúkt til eina framtíðar fiskivinnunýskipan sum er ein kollvelting, og nærum øll vinnan mælir frá.
Á Løgtingi, tann 18. juni 2017
Kári P. Højgaard


text:
Við Barnavanlukkutrygd er barn títt tryggjað, um tað verður fyri óhappi ella fær skaða. Harumframt er barn títt ábyrgdartryggjað, um tú velur Familjutrygd frá Trygd
.
Barnavanlukkutrygd
Barnavanlukkutrygd veitir endurgjald, um barnið er fyri óhappi og fær varandi mein. Um barnið t.d. dettur og meiðslar seg á rulluskoytum ella á rennihjóli, ella um barnið fær tannskaða, hjálpir Barnavanlukkutrygd eisini. Barnavanlukkutrygd veitir fulnað upp til 1 millión krónur, alt eftir hvussu álvarsom støðan er.
Familjutrygd
Við Familjutrygd er barn títt tryggjað, um tað er atvold til skaða á lutir hjá øðrum. Familjutrygd fevnir sostatt um ta ábyrgd, ið tú sum privatpersónur hevur.
Tryggingin rindar fyri mannskaðar, ið børn yngri enn 5 ár eru atvold til, um tann løgfrøðiliga ábyrgdin einans viðvíkur aldri ella seinu menningini hjá barninum. Á sama hátt verður goldið fyri skaða á lutir, í tann mun skaðin fer upp um kr. 1500.
Les meira um tryggingar frá Trygd
.
Um uppihaldari doyr
Vit bjóða lívstryggingar, sum lætta um – eisini hjá børnunum. Fleiri møguleikar eru at tryggja tey, ið sita eftir, um tú skuldi fallið frá.
- Lívstrygging: útgoldið verður til tey avvarðandi, um tú doyrt.
- Restskuldartrygging: verður nýtt at afturgjalda bústaðarlán, um tú doyrt.


text:
- Tá vit spældu í Lettlandi í fjør, hevði Gunnar 30 ára føðingardag, og tá góvu vit honum trý stig í gávu. Nú fyllir hann 31 ár, og vónandi kunnu vit geva honum trý stig aftur hesaferð. Men tað verður als ikki lætt, segði Jónas Tór Næs á tíðindafundi fríggjadagin.
Leygardagin klokkan 17:00 spælir føroyska A-landsliðið við monnum seinasta dystin í undankappingini til HM 2018. Mótstøðumenninir hesaferð eru úr Lettlandi, og um hugt verður eftir úrslitinum fyri einum ári síðani, tá Føroyar vunnu 2-0 í Lettlandi, eru vónirnar góðar.
Men venjarin og spælararnir eru fult greiðir yvir, at enn einaferð stendur ein torførur dystur fyri framman, og skal tað eydnast okkum at fáa stig burturúr, so skal føroyski innsatsurin vera 100 prosent frá øllum.
Føroyski hópurin hevur verið samlaður síðani týsdagin. Fimm venjingar, umframt fundir, hava verið á skránni, og sum heild eru allir væl fyri. Seinnapartin fríggjadagin varð tíðindafundur hildin í FSF-húsinum, og hóast eingin føroyskur fjølmiðil møtti til tíðindafundin, so nýttu Lars Olsen, Gunnar Nielsen og Jónas Tór Næs høvið at tosa við sjónvarpsrásina hjá UEFA, sum framleiðir dystin, og sum sendir myndir frá millum annað tíðindafundinum til útlendskar sjónvarpsrásir.
- Vit gleða okkum til dystin, men eru eisini sannførdir um, at hetta verður ein torfør uppgáva. Vónandi geva allir alt teir eiga, og eitt sindur afturat. Tí tað krevst, um vit skulu fáa nakað burturúr, segði Lars Olsen.
Fyri spælararnar verður talan eisini um eina stóra og torføra uppgávu, og tað er av stórum týdningi, at okkara eru væl fyrireikaðir at taka ímóti lettum á Tórsvølli.
- Lettland vil heilt sikkurt hevna tapið í Riga fyri einum ári síðani. Tað skulu vit vera fyrireikaðir uppá, men við hjálp frá okkara fantastisku áskoðarum kunnu vit vónandi fáa stig aftur hesaferð, segði Gunnar Nielsen.
HM-undankappingardysturin millum Føroyar og Lettland verður floytaður í gongd klokkan 17:00. Tað er um at vera útselt til dystin, men tó so, í veranda løtu eru eini 100 atgongumerkir eftir, sum fáast til keyps í Nethandilinum á heimasíðuni hjá FSF.


text:
Klippfisk vitjar filmsbreytina
17. Nov 2011
Films- og dramabreytin hevur í dag havt vitjan av Klippfisk. Klippfisk hevði við sær bæði útgerð og fólk við servitan. ...
les meir
Zumba fepur í Nám X
05. Okt 2011
Í gjár, 4.okt, vóru kost- og heilsubreytin og ítrottarbreytin á torgninum í SMS og dansaðu
les meir
Konsert: The Dreams
04. Okt 2011
Leygarkvøldið 29. Oktobur verða The Dreams at hoyra í Mentanarhúsinum í Fuglafirði!
Tiltakið byrjar kl. 22.00 og endar kl. 04.00, men hendan dagin skal klokkan
les meir
VIDEO: Miðlabreytin í íverksetararhúsinum í Klaksvík
04. Okt 2011
...
les meir
Síggj myndir frá konsertini hjá Tónleikabreytini HER
21. Sep 2011
Í dag hevði tónleikabreytin eina konsert í Auluni.
Tey spældu hesar sangir:
les meir
Náttúrubreytin etur suppu umborð á Norðlýsinum
20. Sep 2011
Mánadagin 19/9 var djóra-og náttúrubreytin umborð á Norðlýsinum og vitjaðu skiparan Birgir Enni. Her royndu tey muskusoksasuppu, sum Birgir borðreiddi við.
les meir
Miðlabreytin hittir Hans Inge Fagervik
17. Sep 2011
Týsdagin 13. septembur vitjaði Hans Inge Fagervik Nám X. Hann spældi sangir og segði okkum frá um søguna aftan fyri hansara kendasta sang 'Farvel Marita'....
les meir
Tóku epli upp á Sandi
17. Sep 2011
Hósdagin 16. septembur vóru nøkur úr náttúru- og djórabreytini og tóku epli upp á Sandi.Veðrið var mega gott, og kanska ljóðar tað sum lygn, men...


text:
Fyrstu dystirnir vórðu spældir kl. 10:30, og tá klokkan nærkaðist trý, vóru finalan og dystirnir um 3. plássið á skránni.
Endaliga støðan gjørdist, at á Tórsvølli vann HBc kappingina, NSÍ bleiv nummar tvey, og HB a varð nummar trý.
Á Svangaskarði gjørdist B71 vinnari av bólki 1, og Skála vann bólk 2.
Til kappingina á Tórsvølli luttók HB við fimm liðum, Víkingur við tveimum liðum, meðan B36, B68, TB, Skála og NSÍ høvdu hvør sítt lið við í kappingini.
Á Svangaskarði vóru átta lið í bólki 1 og sjey í bólki 2.
Í bólki 1 hevði EB/Streymur trý lið, HB tvey, meðan ÍF, B36 og B71 høvdu hvør sítt. Í bólki 2 luttók HB við trimum, B36 hevði tvey lið við í kappingini, meðan NSÍ og Skála høvdu hvør sítt.
Vit hava verið inná fsf.fo og nápað hesa søguna umframt at myndirnar eisini eru frá fsf.fo


text:
Sannførandi sigur í toppuppgerð
Effodeildin, 6. umfar: HB - Víkingur 3-0
Í dag vóru vit vitni til okkara besta avrik í ársins Effodeild. Hóast dysturin minti nógv um dystirnar móti EB/Streymi og ÍF, og við allari virðing fyri teimum, kennist hesin sigurin nógv betri. Eftir at Símun hevði roynt seg við skoti tíðliga í dystinum, vóru gestir næstir at royna seg. Jann Ingi Petersen kom sær í sera góða støðu í okkara brotsteigi, men tíverri fyri hann fór skotið við síðuna av málinum.
Grundin undir góða sigrinum á flúgvandi Víkingunum varð løgd beinanvegin. Hart arbeiði og kontantar taklingar blandað við góðum og skjótum álopsspæli var á matarlepanum í dag.
Løtu seinni var Kristin nær við at skorað, men Geza Turi var knappur og bjargaði til horna. Christian sendur bóltin innfyri og hægstur er Heini Vatnsdal sum skallar bóltin flott í málið. Tá vóru stórir tjúgu minuttir leiktir.
Nú varð væntað at Víkingur fór at leggja stórt trýst á okkum, men burtursæð frá einum vandaleysum langskotið, hendi ikki so nógv.
Okkara verjupartur riggar sera væl og torført er hjá mótstøðuliðunum at spæla seg fram til góðar møguleikar. Tí hava vit bara latið tvey mál sleppa í gjøgnum eftir higartil 6 umførum. Onkur sum hevur granskað í hesum vil verða við, at hetta er ikki hent síðan 1977.
Hanus Jacobsen kom annars í sera góða støðu og hevði helst besta møguleika fyri Víking eftir at hann hevði snarað sær framvið fleiri av okkara verjuleikarum, men tá teir slepptu, var Teitur klárur og bjargaði flott út til horna.
Beint fyri hálvleik skoraðu vit aftur. Eftir at vit vunnu bóltin í umstilling hjá gestunum, kom Christian í góða støðu við tveimum møguleikum. Antin at spæla til Símun ella royna sjálvur.
Hann snarar eitt sindur aftur og fram og, sum onkur viðmerkti í HB-skýlinum, valdi tryggu loysnina og smoygdi bóltin yvir móti handaru stong og í málið. 2-0 og so var klárt til hálvleikskaffi.
Beinanvegin eftir byrjan av seinna hálvleiki valdu vit at gera tað spennandi. Vit missa bóltin í vandamiklari støðu heilt har afturi og endin er at Kaj Leo í Bartalstovu kom at standa sera fríur. Tíbetur fór veika skotið á stongina og út.
Fýra minuttir fyri tímaslagið punkteraðu vit øllum. Eftir gott spæl fær dagsins maður, Andrew av Fløtum, bóltin. Staddur nakað inni í brotsteiginum smekkar hann til. Hóast tað sá út sum um bólturin skuldi fara við síðuna av, smýgur hann sær innum stongina. Sera vakurt mál.
Gestirnir høvdu eina roynd afturat eftir horna, men aftur var Teitur klárur og bjargaði í stórum stíli. Heini og Kristin royndu seg, men báðar ferðir við síðuna. Finnur Justinussen royndi seg eisini, men hesuferð beint á Teit.
Eitt sindur av roki stóðst av eini hornastøðu, og endin var at Rúni Gaardbo vísti Geza Turi av vøllinum. Ikki var lætt at síggja hvat hendi, men aftaná hevur heimasíðan latið sær fortalt, at handa støðan var rætt taklað av Rúna.
Samanumtikið kunnu vit bara staðfesta, at vit vunnu ein greiðan og fult uppibornan sigur og tí liggja einsamallir fremst í Effodeildini.
Komandi vikan verður krevjandi hjá okkum. Tveir útidystir eru á skránni. Flaggdagin skulu vit norð til Klaksvíkar har KÍ tekur ímóti við Djúpumýru og sunnudagin tekur NSÍ ímóti við Løkin. Flott úrslit dreingir og hjartaliga til lukku til okkum øll.
Koyr á, HB !!!!
HAGTØLINI
6. umfar - Sunnudagin 21. apríl 2013 kl. 15.00 í Gundadali
HB - Víkingur 3-0 (2-0)
1-0 Heini Vatnsdal 22
2-0 Christian R. Mouritsen 45
3-0 Andrew av Fløtum 55
Liðið:Teitur Gestsson - Alex José dos Santos, Jóhan Troest Davidsen, Gunnar Haraldsen, Jógvan Rói Davidsen - Símun Samuelsen (Pál Mohr Joensen 82), Heini Vatnsdal, Fróði Benjaminsen (liðsk.) - Kristian R. Mouritsen, Christian R. Mouritsen (Bárður Olsen 83, Andrew av Fløtum (Bárður J. Heinesen 82)
Óbrúktir eykaleikarar:
Hans Jørgensen og Tróndur JensenÁ beinkinum:
Oddbjørn Joensen, Jón Simonsen, Kaj Niclasen, Jan F. Jensen og Heðin Weihe
Gul kort:
Símun Samuelsen, Alex José dos Santos og Heini VatnsdalReyð Kort:
-Dagsins maður:Andrew av Fløtum
Dómari:Rúni Gaardbo
Hjálpardómarar:Johnleif Gerðisá og Thorvald Petersen
4. dómari:Pætur Albinus
Myndir: Rakul Hansen/HB.


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Tag Archives: NMU 2015
2 gull afturat til Sáru á NMU 2015
Føroyar vunnu 2 gullheiðursmerki afturat á Norðurlendsku Meistarastevnuni fyri Ung 2015, tá ið Sára Ryggshamar Nysted úr Suðuroyar Svimjifelag í morgun vann kappingarnar í 400 metra frísvimjing og 200 metra blandaðari svimjing, ta fyrru við nýggjum føroyskum juniormeti.
Sára 2 gull og 2 føroysk met afturat á NMU 2015
Sára Ryggshamar Nysted helt áfram at vinna gull og seta føroysk met, tá ið næsti stevnupartur á Norðurlendsku Meistarastevnuni fyri Ung varð avgreiddur í Jönköping. Vár var heilt nær einum heiðursmerki eisini, og øll fýra hava nú sett persónlig met … Continue reading
Úttøka til NMU 2015 í Jönköping
Starvsnevnd SSF avgjørdi á fundi í gjárkvøldið at taka út fylgjandi svimjarar til Norðurlendsku Meistarastevnuna 2015, sum verður í Jönköping í Svøríki frá 11. til 12. juli 2015. Sára Ryggshamar Nysted (2001), Suðuroyar Svimjifelag Vár Erlingsdóttir Eidesgaard (2001), Havnar Svimjifelag … Continue reading